दिल्ली HC से सिसोदिया बोले- मुझे निशाना बना रहे, CBI के पास सबूतों से छेड़छाड़ का प्रूफ नहीं
Delhi Ex-Deputy CM Manish Sisodia Liquor Policy Case - Follow Delhi Liquor Scam Latest News Updates On Dainik Bhaskar दिल्ली शराब नीति केस में CBI केस में पूर्व डिप्टी सीएम मनीष सिसोदिया की जमानत पर दिल्ली हाईकोर्ट में सुनवाई होगी।
दिल्ली शराब नीति घोटाले से जुड़े CBI के केस में दिल्ली हाईकोर्ट ने मनीष सिसोदिया की जमानत याचिका पर सुनवाई की। हालांकि हाईकोर्ट से सिसोदिया को जमानत नहीं मिली है।जस्टिस दिनेश शर्मा ने सिसोदिया की तरफ से दलीलें पूरी होने पर हाईकोर्ट ने मामले को 26 अप्रैल के लिए लिस्टेड कर दिया।
गुरुवार को सुनवाई के दौरान सिसोदिया के वकील दयान कृष्णन ने कहा कि दिल्ली शराब नीति केस में सिसोदिया को छोड़कर सभी आरोपियों को जमानत पर रिहा कर दिया गया है। एजेंसी के पास कोई प्रूफ नहीं है कि उन्होंने सबूतों के साथ छेड़छाड़ की।
अगली सुनवाई में ASG राजू CBI का पक्ष रखेंगे। जस्टिस शर्मा ने ASG से कहा है कि वे कोर्ट को बताएं कि एक्साइज पॉलिसी कैसे चलती है। साथ ही जांच अधिकारी को भी सफाई देने के लिए बुला सकते हैं।
जमानत के लिए पत्नी की बिगड़ती हालत का दिया हवाला
31 मार्च को CBI केस में मनीष की जमानत स्पेशल जज ने खारिज कर दी थी, जिसके बाद मनीष ने हाईकोर्ट में याचिका लगाई थी। दयान कृष्णन ने लोअर कोर्ट के जमानत से इनकार के आदेश के बारे में कहा कि आप नेता की पत्नी की मेडिकल कंडीशन पर विचार नहीं किया। वे मल्टीपल स्केलेरोसिस से पीड़ित हैं और उनकी हालत बिगड़ती जा रही है।
CBI के आंकड़े सिर्फ कागज पर, पैसे का कोई निशान नहीं
सिसोदिया के वकील मोहित माथुर ने कहा कि सीबीआई के आंकड़े सिर्फ कागज पर हैं। उन्हें पैसे का निशान तक नहीं मिला है। CBI ने विजय नायर के जरिए सिसोदिया को इस साजिश का सूत्रधार बनाया, लेकिन विजय को सितंबर 2022 में गिरफ्तार किया गया और चार्जशीट दाखिल होने से पहले ही नवंबर में रिहा कर दिया। सिसोदिया को केवल दूसरी बार फरवरी 2023 में पूछताछ के लिए बुलाया था। इसलिए गवाहों को भड़काने के बारे में लगे सभी आरोप गलत हैं।
CBI को 21 अप्रैल तक के लिए मिली अमनदीप ढल की कस्टडी
राउज एवेन्यू कोर्ट ने बुधवार को दिल्ली के व्यवसायी अमनदीप सिंह ढल को आबकारी नीति मामले में 21 अप्रैल तक CBI की सीबीआई रिमांड पर भेज दिया है। ढल को CBI ने मंगलवार को तिहाड़ जेल से गिरफ्तार किया था। ब्रिंडको सेल्स के निदेशक ढल को ED ने मनी लॉन्ड्रिंग केस में पहले ही गिरफ्तार कर लिया था।
ED केस में जमानत पर फैसला सुरक्षित, फैसला 26 अप्रैल को​ 
18 अप्रैल को मनीष सिसोदिया के खिलाफ ED केस में जमानत पर सुनवाई हुई। हालांकि कोर्ट ने फैसला सुरक्षित रख लिया। अब कोर्ट 26 अप्रैल काे शाम 4 बजे फैसला सुनाएगी। इससे पहले 24 अप्रैल को ED की सप्लीमेंट्री चार्जशीट पर भी दिल्ली कोर्ट में बहस होगी। ED केस में मनीष सिसोदिया की जमानत पर सुनवाई पहले ट्रायल कोर्ट में हो चुकी है। उसी दौरान सुनवाई 18 अप्रैल को तय की गई थी।
ED ने 17 अप्रैल को कोर्ट में कहा था कि वह अप्रैल के आखिर में मनीष सिसोदिया, अमनदीप सिंह ढाल और अरुण रामचंद्र पिल्लई के खिलाफ अगली चार्जशीट भी फाइल करने वाली है। पढ़ें पूरी खबर...
26 फरवरी से जेल में बंद सिसोदिया की कस्टडी भी बढ़ाई गई
26 फरवरी को गिरफ्तार किए गए दिल्ली के पूर्व डिप्टी CM सिसोदिया की कस्टडी भी बढ़ा दी गई है। 17 अप्रैल को स्पेशल जज एमके नागपाल ने सिसोदिया को 27 अप्रैल तक ED और 29 अप्रैल तक CBI की कस्टडी दी है। गौरतलब है कि शराब नीति मामले में ED मनी लॉन्ड्रिंग और CBI अनियमितता के मामले की जांच कर रही है।
कोर्ट ने मामले में गिरफ्तार दो अन्य आरोपियों अरुण रामचन्द्र पिल्लई और अमनदीप ढल को भी 29 अप्रैल तक ED की कस्टडी में भेजा है। पढ़ें पूरी खबर...
ED और CBI केस में सिसोदिया की जमानत याचिका की टाइमलाइन
दिल्ली शराब नीति केस से जुड़ी भास्कर की ये खास खबरें भी पढ़ें...
CBI ने केजरीवाल से साढ़े 9 घंटे पूछताछ की, दिल्ली के CM बोले- 56 सवाल पूछे
दिल्ली शराब नीति केस में CBI ने रविवार को दिल्ली के मुख्यमंत्री अरविंद केजरीवाल से करीब साढ़े 9 घंटे तक पूछताछ की। वे रविवार सुबह 11 बजकर 10 मिनट पर एजेंसी के ऑफिस पहुंचे थे। केजरीवाल रात 8.30 बजे एजेंसी ऑफिस से बाहर आए। पूछताछ खत्म होने के बाद सिसोदिया ने मीडिया से बात करते हुए कहा कि एजेंसी ने 56 सवाल पूछे, मैंने सबके जवाब दिए। पढ़ें पूरी खबर...
केजरीवाल बोले- मैं बेईमान तो दुनिया में कोई ईमानदार नहीं
दिल्ली शराब नीति केस में पूछताछ के लिए समन मिलने के बाद अरविंद केजरीवाल ने शनिवार को प्रेस कॉन्फ्रेंस की। इस दौरान उन्होंने केंद्र सरकार पर जमकर निशाना साधा। केजरीवाल ने कहा कि अगर मैं बेईमान हूं तो दुनिया में कोई ईमानदार नहीं है। मुझे जबरन फंसाने की साजिश की जा रही है। पढ़ें पूरी खबर...